
נוסח לא מתוקן

מושב רביעי

פרוטוקול
מישיבת ועדת הכספים

שהתקיימה ביום שני, ד' בכסלו התשס"ו - 5 בדצמבר 2005 - בשעה 10:30

סדר היום:
 1. תקנות ניירות ערך (פרטי תשקיף, מבנהו וצורתו)(תיקון), התשס"ה-‏2005

נכחו:
חברי הוועדה:

יעקב ליצמן - היו"ר

נסים דהן

יצחק כהן

מוזמנים:
גבי גולן, משרד ראש הממשלה

משה טרי, יו"ר רשות לניירות ערך

עו"ד דניאלה גורני, רשות לניירות ערך

עו"ד דניאל רימון, רשות לניירות ערך

עו"ד שרה קנדלר, סגנית ליועמ"ש, רשות לניירות ערך

אבי פלדמן, לשכה משפטית, משרד התמ"ת

עידית גרינבאום, לשכה משפטית, משרד התמ"ת

יועצת כלכלית:
סמדר אלחנני

יועצת משפטית:
הלית מגידו

מנהל הוועדה:
טמיר כהן
רשמת פרלמנטרית:
הדס דויטש

1. תקנות ניירות ערך (פרטי תשקיף, מבנהו וצורתו)(תיקון), התשס"ה-‏2005

היו"ר יעקב ליצמן:

 שלום רב, אני מתכבד לפתוח את הישיבה.

משה טרי:

יש אצלנו אנשים שלא נתנו את דעתם מספיק, אז לא אכפת לנו לדחות את זה. 

דניאל רימון:

יש כאן שני סטים של תקנות, והתקנות האלה דנות בשני עניינים; אחד הוא פעולות בתאגידי מים וביוב, ולגביהן הבנו ממשרד הפנים ומגופים אחרים שיש אי-הסכמות לגבי כמה סעיפים. אנו רוצים שהם לא יידונו היום, ונביא נוסח מוסכם.


הנושא השני הוא נושא הסדרת הגילוי ואופן העברת הרישום בדוחות הכספיים של העברת הנכסים עת חברה הופכת לקרן ההשקעות במקרקעין, לפי תיקון 147 לפקודת מס הכנסה, ואותו אנו צריכים להעלות לדיון. הוא קיים גם בסט התקנות הזה וגם בתקנות ניירות ערך- -

נסים דהן:

 אני מציע שנדון על הכל יחד.

סמדר אלחנני:


הריטים חשובים.

היו"ר יעקב ליצמן:

כמה זמן אתה צריך כדי להביא לי משהו מוסכם?

משה טרי:

הנושא של הריטים הוא אחר לגמרי, לא קשור לתאגידי מים. זה דבר שכל המשק מחכה לו. 

היו"ר יעקב ליצמן:

 אתם עברתם על זה?

הלית מגידו:


לא. לא התייחסתם במכתב דברי ההסבר לריטים.

היו"ר יעקב ליצמן:

 קיבלנו את זה הבוקר, היועצת המשפטית לא עברה על זה. אין לנו בעיה עם תאריכים, נדחה את זה בכמה ימים. 

תודה רבה, הישיבה נעולה.

הישיבה ננעלה.
